Ļaudis, laiks izrādei!
-Pavirzies mazliet! Gatavs. -Gatavs.
-Gatavs.
Mēs pārtraucam šo programmu, lai parādītu jums ziņu speciālizlaidumu.
Studijā - Pols Maiklss.
Labrīt!
Dramatiska situācija šodien izvēršas
Centrālamerikas valstī Panamā,
kur četri ASV karavīri, domājams, ir saņemti gūstā
galvaspilsētā notikušo antiamerikānisko nemieru laikā.
Tagad pieslēgsimies Baltā nama Rožu dārzam,
kur tūlīt sāksies prezidenta Reigana uzruna.
Dāmas un kungi!
Vakardienas terorisma akts,
kura laikā četrus Amerikas karavīrus Panamā sagūstīja
Padomju Savienības pilnvarotie,
bija šausminošs atgādinājums par to, kādi mums ir ienaidnieki.
Mēs Padomju Savienībai neatļausim iznīcināt mieru un brīvību
uz Zemes un arī kosmosā.
Sacīšu skaidri: Amerikas Savienotās Valstis netiks iebiedētas.
Būtu labi, ja nākamajā Sea Dragon Hjūstona atrastu vietu
jaunām mobiļa atsperēm.
Mans dibens ir nodauzīts zili melns.
Domāju, ka litija ieguves iekārta būs svarīgāka par tavu dibenu.
Vai nevarējām to galveno iegulu atrast tuvāk Džeimstaunai?
Beidz čīkstēt! Ja Amerikas nodokļu maksātāji gribēja, lai mēs...
Kas, ellē, tas? Vai tā nav mūsu iekārta?
Ko tā dara te augšā?
Nezinu. Labāk ej apskaties!
Visi palieciet vietās! Turiet acis vaļā!
-Don, tu nāc ar mani! -Sapratu.
Džeimstauna, te otrā ģeokomanda. Vai dzirdat?
Ģeo divi, te Džeimstauna. Runājiet!
Mēs esam uz 357 Bravo dienvidu kores,
un mums te ir... problēma.
Kāda problēma?
Nolādētie krieveļi pārņēmuši mūsu raktuves.
Ģeo divi, vai varat atkārtot?
Visas mūsu pārraides ir šifrētas.
Par litiju raktuvēs sovjeti varētu uzzināt,
vienīgi uzlaužot kodu.
Vai mēs šifrēšanas atslēgas nemainām?
Katru mēnesi - pēc protokola.
Acīmredzot sovjeti atraduši veidu, kā apiet arī to.
Tikko runāju ar prezidentu.
Viņš izlēma ANO Drošības padomei par to neziņot.
Tātad viņš vienkārši ļaus sovjetiem paņemt mūsu raktuves?
Nē, to arī viņš nedarīs. Viņš grib, lai tās atgūstam.
Proti...
Proti, lai ejam iekšā, nomainām aprīkojumu pret mūsējo un apmainām karogu,
tikai šoreiz noturam.
Noturam?
Nacionālā drošības padome visas pārējās iespējas izvērtēja,
bet bija vienisprātis: ja sovjeti saglabās kontroli pār 357 Bravo,
tas radīs bīstamu precedentu.
Ja to pieļausim, Andropovam nekas vairs netraucēs
ierasties un pārņemt visas pārējās mūsu Mēness teritorijas.
Jāteic - es piekrītu.
Vajadzēja simtiem cilvēkstundu, lai to dzīslu atrastu,
un, pat ja tā ir tikai uz pusi tik bagātīga, kā liecina sākotnējie dati,
tā varētu kardināli mainīt enerģijas uzkrāšanu Džeimstaunā.
Tom, gribu pārliecināties, ka te nav pārpratumu.
Tu saki, ka prezidents grib, lai uz Mēness konfrontējam sovjetus.
Nē, nē. Konfrontēt ne.
Konfrontācija prezidentu neinteresē.
Bet, cik varam spriest,
krieviem nav iespējas atrasties raktuvēs nepārtraukti.
Tātad, kad viņi atgriezīsies bāzē, mēs ieiesim raktuvēs.
Bet šoreiz tur paliksim.
Mēs varētu nosūtīt astronautu komandu - divus reizē -, lai raktuves uzraudzītu.
Cik ilgi viņi tur ārā var palikt?
Mobiļa akumulatori
PLSS sistēmu darbību var pagarināt līdz 10 stundām.
Tātad nemitīgai raktuvju uzraudzīšanai vajadzētu trīs komandas diennaktī.
Tātad jums būs vajadzīga pastāvīga drošības nodaļa?
Būtībā jā.
Un šai drošības nodaļai vajadzēs ieročus, ja?
Ieročus? Pagaidiet!
Neviens neteica, ka uz Mēnesi jāsūta ieroči.
Atvaino, bet ko tieši viņiem, tavuprāt, vajadzētu darīt?
Piemēram, kad situācija saasināsies.
Vai mīļi jāpalūdz, lai sovjeti iet prom?
Varbūt jāiesit pa galvu ar beisbola nūju?
Varbūt ar golfa nūju? To tur augšā ir daudz.
Pag, uzgaidiet!
Vai jūs abi nopietni sakāt, ka mums uz Mēnesi jāsūta ieroči?
Tu man saki, ka prezidents grib, lai mēs tās raktuves noturam.
Un es tev saku, ka tas nozīmē: mums vajadzēs drošību.
Un drošība nozīmē ieročus.
Nē. Tas ir pilnīgi izslēgts.
-Zinu - tas liekas ekstrēmi... -Tas ir absurds!
-Ir jābūt citam risinājumam. -Burtiski jebkādam citam risinājumam.
Kā ar papildu ekonomisko sankciju uzlikšanu Maskavai?
Embargo?
Tā pagājšgad mēs reaģējām pēc Berlīnes.
Un tad krievi paplašināja tirdzniecību ar Latīņameriku,
tā palielinot un nostiprinot savu ietekmi šajā puslodē.
Redzot to, kas tagad notiek Panamā,
es teiktu, ka tas mums ir vajadzīgs vismazāk.
Nevar būt, ka jūs tiešām domājat, ka tā ir laba doma.
Zini, ģenerālim Bredfordam ir taisnība.
Jebkāds spiediens uz PSRS te lejā... prasīs laiku.
Jo ilgāk gaidām...
jo grūtāk būs raktuves atgūt.
Ja arī mēs spētu pārveidot ieročus tā, lai tos varētu lietot uz Mēness,
neviens no mūsu astronautiem nav mācīts tos lietot.
-Jūras aviatori? -Es iedomājos to pašu.
Ko tieši tu iedomājies?
Visiem jūras spēku lidotājiem ir jākļūst par sauszemes karaspēka oficieriem
pirms iestāšanās aviācijas skolā.
Viņi ir vienīgie astronauti, kas apguvuši kara mākslu un taktiku.
Pagaidiet!
Tad mēs tagad sūtīsim uz Mēnesi jūras aviatorus?
Vai mēs... Vai varam to darīt?
Mums būs jāizstrādā
drošības un darbības procedūras Mēness videi.
To mēs varētu izdarīt diezgan ātri.
Ir jābūt citai iespējai.
Ticiet man! Man šī ideja nepatīk tikpat ļoti, cik jums,
bet patiesība ir tāda:
mēs nevaram noturēt teritoriju 357 Bravo bez bruņotas apsardzes.
Esmu gatavs uzklausīt priekšlikumus,
bet man šķiet, ka mums tiešām nav lielas izvēles.
Vienīgais, kas var nosargāt zemes gabalu
šajā pasaulē vai jebkurā citā,
ir cilvēks ar ieroci.
Nelsonam taisnība.
Mums visiem par to jābūt vienisprātis,
jo, kad to izdarīsim...
atpakaļceļa nebūs.
NOTEIKUMI
Labrīt, Klīvlendas kundze!
Marta, cik pulkstenis?
Septiņi.
Nu velns!
Velns!
Es Semam teicu, lai pirms aiziešanas mani pamodina.
Pēc stundas jābūt simulācijā. Apžēliņ!
Marta, dārgā, vai vari izpalīdzēt?
Piezvani, lūdzu, uz centru un pasaki, ka mašīnai ir caura riepa un es nokavēšos.
Kurai mašīnai?
Nu mašīnai.
Manai mašīnai. Visām mašīnām.
Pasaki, ka visām ir caura riepa.
Zini ko? Man tiešām vienalga, ko tu viņiem pateiksi,
tikai pasaki, ka es nokavēšos, labi?
Jā, kundze.
Jums telefonā ir ziņa no Stīvensa kunga.
Izklausījās svarīga.
Jā, tā noteikti ir svarīga.
Gordo tas vienmēr ir svarīgi. Paldies.
Velns!
Gadījumā, ja...
Atvainojiet!
Nekas, kapteini Stīvens. Sēdieties!
Kā jau teicu: ja nepieciešams, programmas labojumu var uzsūtīt augšā
un lejupielādēt datoros.
Parasti pēc MECO...
Tev nav formas, kapteini.
Bija tehniska problēma.
Tehniska problēma?
Rāvējslēdzis saplīsa.
Droši vien žāvētājā sarāvies.
Ļoti smieklīgi.
...saglabā dzinēja mūžu, samazinot dzinēja starta reižu skaitu.
Lieliem ātrumiem un paātrinājumiem lieto abas OMS ārējās degvielas tvertnes.
Ja ir nopietni galvenā dzinēja darbības traucējumi...
Tu klēpjdatoru iepriekš neesi lietojis, ja?
Esmu lietojis.
Svarīgās misijās OMS iedarbināšana nominālā starta laikā
var dot papildu 115 kilogramu vilkmi.
Mēness misijas gadījumā orbitālais lidaparāts nes...
Un es neieplānoju nevienu koledžas apmeklējumu pirmdien līdz pusdienām.
Domāju, ka mēs varētu pabrokastot
un apmeklēt Koloniālo Viljamsburgu,
pirms dodamies uz Džordžtaunas un Amerikas Universitāti.
Katrā gadījumā otrdien, domāju, mēs varētu izbraukt caur Montičelo...
Mamm?
Jā, droši vien par daudz vēstures. Piedod!
Nē, tas viss izklausās forši, tikai... Man ir priekšlikums.
Jā protams - jebko! Tas ir tavs ceļojums, mīļā.
Es prātoju, vai mēs nevarētu aizbraukt...
uz...
Uz Baltimoru?
Uz Anapolisu. Jūras spēku akadēmiju.
Nu, tas...
tas tiešām ir mīļi, ka gribi apmeklēt tēta skolu, bet...
tas ir ļoti liels līkums un es...
Diez vai mums pietiks laika, ņemot vērā mūsu plānu.
Es negribu tikai apmeklēt.
Es gribu tur pieteikties.
Tu...
Tu gribi pieteikties Jūras spēku akadēmijā?
Klau, es zinu, ka tas ir pavisam kas cits nekā tās skolas, par kurām mēs runājām,
bet domāju, ka tā man ir piemērota.
Kellij, kāpēc no visām vietām tu gribi pieteikties tieši Anapolisā?
Tā nav tikai mirkļa iedoma, mamm.
Es par to domāju jau sen.
Un šī ir pirmā reize, kad es par to dzirdu.
Kellij, tie ir jūras spēki. Tu gribi... Gribi iestāties jūras spēkos.
Jā.
Kāpēc?
Es gribu kalpot savai valstij.
Nesāc! Nesāc to muldēšanu!
Ja? Savai valstij var kalpot dažādi. Pasaki man: kāpēc?
Nu labi.
Es gribu lidot.
Tomcat, F-14.
Tas ir bumbvedējiznīcinātājs.
Es zinu, kas ir Tomcat, Kellij, ja?
SIKAMORKRĪKAS TREILERU PARKS
Ir vaļā, Deivij.
Es neesmu Deivijs.
Nu, vienalga ienāciet! Man vajag palīdzību.
Ātrāk! Lūdzu!
Nu labi.
Vai jūs nevarētu atnest tualetes papīra rulli no virtuves?
Augšējais plaukts, pa kreisi, virs izlietnes.
Dabūju.
Paldies.
-Piedodiet! -Nekas.
Nu, kas jūs esat? Ko gribat?
Es meklēju Aleidu Rosalesu.
Jā, tā esmu es.
Klau, ja gribat piedzīt parādu, es zinu savas tiesības.
Un šajā transportlīdzeklī esat ienākusi ar viltu.
Jūs nepateicāt ne kas esat, ne ko gribat.
Aleida, te Mārgo.
Čau!
Ko tu te dari? Kā tu...
Man piezvanīja tavs draugs. Deivijs.
Ak dievs!
Viņš pastāstīja par tavu... problēmu.
Ak dievs!
Tas galīgi nebija vajadzīgs. Man...
Man viss ir labi, ja? Tas vienkārši ir...
Viņš teica, ka tevi deportēs.
Es... vispirms mēģināju zvanīt.
Jā, telefons ir atslēgts. Zinu.
Pēc tam elektrība, tad ūdens. Ūdens vienmēr paliek pēdējais.
-Tu vēl spēlē? -Ko tad?
Nē.
Klau, Aleida, es...
Man likās, ka zinu, ko teikšu, bet tagad...
Es tikai gribu pateikt, ka atvainojos.
Nē. Nevajag. Labi?
-Labi. -"Atvainojos". Tas nav...
Ne to man vajag, ja?
Es nezinu, ko man vajag, bet ne to.
-Labi. -Ko viņš tev teica?
Neko daudz.
Ka tavs uzturēšanās statuss saskaņā ar Reigana amnestijas programmu tiks atcelts.
Jā.
Man vajadzīgs darbs, lai varētu te palikt.
Bet neviens mani diez ko negrib pieņemt. Vai to viņš teica?
-Viņš minēja. -Jā, jo esmu slikta darbiniece.
Slikta kolēģe. Slikta grupas darba veicēja.
Izcila inženiere.
Es dažiem piezvanīju.
Visi tavi bijušie darba devēji
ļoti aizrautīgi stāstīja, cik tu esi talantīga,
kaut arī atzina tavas... uzvedības problēmas.
Uzvedības problēmas - kā tad! Tas viss ir muļķības.
Es neaizdedzināju McDonnell Douglas, ja?
Tā bija tikai miskaste tā mūdža kabinetā,
un tā tika nodzēsta burtiski piecās sekundēs.
Zinu. Un tas...
mūdzis teica, ka tu esi labākā inženiere, kādu viņš pēdējos 30 gados ir redzējis.
Ko tu gribi, Mārgo?
Es ne...
Es nevaru atgriezties laikā un paskaidrot, kāpēc pirms 10 gadiem tā izdarīju.
Paldies. Jo tas bija pietiekami pazemojoši jau pirmajā reizē.
Bet es varu piedāvāt tev darbu.
NASA.
Par ko? Par apkopēju?
Jā, piedod, bet ģimenes biznesā vairs nestrādāju.
Par sistēmu inženieri.
Strādāsi pie salīdzinoši zemas prioritātes misijas.
Nekā spoža, bet...
tas ļaus tev atsperties.
Un ļaus palikt valstī.
Nabaga Aleida!
Šī nav labdarība.
Nabaga meksikāņu meitenīte!
Viņai ir svarīgs darbs NASA, jo Mārgo Medisone par viņu iežēlojās.
-Es neatbraucu žēluma dēļ. -Tad jau tā būs vainas sajūta.
Tu esi inženiere, un inženierus mums vajag.
Racionalizācija.
Ar vainu tu trāpīji tuvāk.
Es tiešām jūtos vainīga par to, kas notika. Jau ilgu laiku.
Bet tā ir mana problēma, nevis tavējā.
Tava problēma ir uzturēšanās statuss. Es tev piedāvāju iespēju to nokārtot.
Tas nemainīs to, kas notika toreiz...
bet tā ir izeja. Šodien.
Ja gribi šo darbu, piesakies centra personāldaļā!
Domāju, ka zini, kurā ēkā tā ir.
Ja gribi pati sev ieriebt,
lūdzu - lai tā būtu!
Es varu vienīgi piedāvāt darbu.
Neko citu es nevaru.
Es piedāvāju tev iespēju. Ja negribi - negribi.
Uzvedies kā bērns! Spītējies!
Es...
Klau, es saku tikai to:
Džeimstauna uzzina par lielu litija koncentrāciju teritorijā 357 Bravo
un divu dienu laikā krievi šo teritoriju pārņem.
Tu savā ziņojumā rakstīji, ka tad, kad devies glābt komandieri Vilsoni,
kosmonauts Vasiļjevs palika Džeimstaunā. Viens.
Tātad vai nu mūsu kriptogrāfija ir mazāk aizsargāta, nekā domājām, vai...
varbūt viņiem ir ausis mūsu bāzē.
-Varbūt viņš ielicis noklausīšanās ierīci? -Nē.
Nē, tam nepietiktu laika. Viss notika tik ātri.
Tu biji emocionāli nestabils, viegli ievainojams.
Un Dievs zina, ka tam bija iemesls. Tu tikko biji zaudējis dēlu.
Tu dienām ilgi nebiji ēdis un gulējis.
Tev bija kaudzēm neatbildētu paziņojumu.
To visu viņš noteikti redzēja.
Tāpēc es tev tikai prasu:
vai tu nedomā, ka varētu būt kaut mazākā iespēja, ka, iespējams, -
tikai iespējams...
ka mūsu ienaidnieki to varētu būt izmantojuši?
Aleks, vai vari ziņot par sistēmas diagnostiku?
Vai konstatētas kādas novirzes?
Atbilde negatīva, Hjūstona.
-Pagaidām novirzes nav konstatētas. -Sapratu.
Klau, šomēnes aizsūtīsim jums jaunas filmas.
-Vai ir kādas īpašas vēlmes? -Es jau baidījos, ka neprasīsi.
Vispār mēs te augšā esam mazliet sabēdājušies.
Mēs nebūsim uz Zemes, kad iznāks filma par Mercury septītnieku.
The Right Stuff.
Par to ir uztaisīta filma?
Jā. Šķiet, ka būs sakarīga.
Vai mēs nevarētu dabūt kādu no pirmajiem eksemplāriem?
Skatīšos, ko varam darīt.
Klau, Aleks! Ir vēl kas.
Vai nav bijušas problēmas ar mazsvarīgākām sistēmām, kopš izslēdzām reaktoru?
Saņēmām HAB SYS brīdinājumu,
ka jums varētu rasties virsgaismu darbības traucējumi.
Apstiprinu, Hjūstona. Pēdējā laikā gaismas tiešām niķojas.
Sapratu. Mēs pārbaudīsim. Hjūstona sarunu beidz.
Jā, prezidenta kungs. Budžets - pēc plāna,
startu grafiks Vandenbergā veidojas labi.
Un vēl kas.
Sovjetiem ir bijušas ausis mūsu bāzē pēdējos deviņus gadus.
Atvainojiet! Man paredzama ļoti nepatīkama telefona saruna.
Sveika!
Čau! Kā klājas?
Tu jau zini. Viss pa vecam.
Ko dzersi?
Burbonu ar ledu.
Tātad tas viss? Viss, ko vari pateikt? "Ko dzersi?"
-Ko? -Mans...
-Ak kungs! Treisij! -Tā jau ir labāk.
-Piedod - es aizmirsu! Piedod! -Paldies dievam! Es jau domāju.
-Apsveicu! -Paldies.
-Apsveicu. -Paldies.
Tā, parādi to gredzenu! Sasodīts!
-Mīļo stundiņ! -Jā.
-Ko? -Vai ne? Viņš ir pratis izvēlēties.
Un jūs abi kopā - tas...
Tas ir neiedomājami.
-Tiešām vienreizīgi, zini... -Par to mums jāiedzer.
Tā arī ir, kā saka: esmu kā septītajās debesīs.
Tu to esi pelnījusi. Priekā!
Paldies.
Zini, tu esi viena no retajiem, kas par mani tiešām priecājas.
-Nu beidz! Tā nevar būt. -Ak mans dievs!
Viss centrs uz mani skatās ar šķību aci.
It kā man būtu vajadzējis palūgt Gordo atļauju.
Vai tagad esi ar viņu runājusi?
Kas te notiek?
Nē, Treisij. Nav mana daļa. Es...
Labi. Nu, pietiks par viņu.
Kas notiek ar tevi?
Kad ienācu, likās, ka esi tālu projām.
Kellija man pateica, ka grib mācīties Anapolisā.
Nezinu. Man liekas - es joprojām esmu par to šokā.
Un man liekas - esmu šokā par to, ka esmu šokā.
Man taču vajadzēja to paredzēt.
-Viņa uzauga kopā ar Edu. -Jā.
Un viņa darbu. Protams, ka viņa grib to pašu.
Viņa uzauga šajā vietā, un viņai... biji tu.
Zini, tiešām.
Tu esi iedvesmojusi daudzas jaunas sievietes, Treisij.
Tas ir gluži neticami, un tev ar to vajadzētu lepoties.
Zini, tikai...
Es tikai... negribu tādu dzīvi savai meitai.
Jā, saprotu.
Un ko tu viņai pateici?
Es viņu apklusināju un teicu, ka par to mēs nerunāsim.
Jo labas mammas tā dara.
Neesi pret sevi tik barga, ja?
Tava meita tikko pateica, ka grib iestāties jūras spēkos.
Tas ir nopietni.
Velns, kad es savai mammai pateicu, ka gribu mācīties lidot,
viņa ar mani nerunāja mēnešiem.
Un tu viņu par to neieredzēji, ja?
Es tiku tam pāri. Un sarunāju, ka brālis māca man lidot par 25 zaļajiem.
Bet tāda es biju. Tāda es esmu.
Neviens mani nepārveidotu.
To es gribu teikt, Kāren.
Ja Kellija tiešām grib to darīt, viņa to darīs.
Viņa atradīs veidu, kā to izdarīt, - patīk tev tas vai ne.
Tāpēc...
labāk sāc ar to samierināties!
Es ne... Nezinu, kā lai to izdaru, Treisij.
Nē. Kad vien par to iedomājos,
liekas: ja kaut kas ar viņu notiks, es to nepārdzīvošu.
-Es nevaru. Es to nevaru. -Zinu.
Es uz to skatos tā...
Mēs viņus šajā sačakarētajā pasaulē uzaudzinājām.
Mazākais, ko varam darīt... ir ļaut viņiem tajā dzīvot.
Mēs viņiem esam to parādā.
Jā, esam.
Jā?
Gordo?
Treisa?
Tu atstāji ziņu.
Jā. Jā, pareizi.
Es gribēju ar tevi par kaut ko parunāt.
Viņa blenž uz mani.
Ko? Kas?
Es.
Ak tā?
Es izbraucu no līkuma, un pēkšņi...
parādījos es.
Tu nerunā īsti sakarīgi, Treis.
Tev viss kārtībā?
Jā. Man tikai... iznāca neliela avārija.
Apžēliņ!
Man viss ir labi. Ir labi.
Mašīna gan čupā.
-Ne jau tavs Porsche. -Jā, tas pats.
Atbrauc man pakaļ!
Tagad ir divi naktī.
Paga! Kāpēc tu neprasi vīram, lai brauc tev pakaļ, Treis?
Viņš darba dēļ ir izbraucis no pilsētas.
Vai nevari...
Vai nevari man izlīdzēt un...
un atbraukt man pakaļ, Gordo?
Ko lai es daru ar mašīnu?
Gan jau Sems tev nopirks jaunu.
Sems! Viņš ir tik labs.
-Jā. -Jā.
Viņam ir raksturs, bet tad viņš tiešām ir jānokaitina.
Saproti, ko gribu teikt?
Viņš nav tāds kā tu.
Tu aizsvilsties ātri.
-Jā. Ātri. -Jā.
Nē, nē, nē.
Ne...
-Neved mani uz manām mājām! -Ko?
-Ved uz mūsu veco māju! -Kāpēc?
Personāls izturas pret mani kā pret pusaudzi, kas ierodas pēc noteiktā laika.
Gordo! Brauc malā!
-Ko? -Gordo!
Jā.
Tā.
Tūlīt būsim klāt.
Abi puikas šonakt ir mājās,
tāpēc tev būs jāguļ guļammaisā uz dīvāna, ja?
Treisa?
Velns!
Uz dīvāna laikam gulēšu es.
Kaut kas man bija jādara.
Nevarēju vienkārši ļaut tevi aizsūtīt uz Meksiku.
Tāpēc piezvanīji tieši tam cilvēkam, kuram, kā zini, es negribēju zvanīt.
Tam, kuram es nekad nebūtu lūgusi palīdzību. Nekad.
Piedod! Es negribēju tevi zaudēt.
Laikam kritu panikā. Tas bija vienīgais, ko varēju iedomāties.
Tiešām? Tu neiedomājies piezvanīt pagaidu darba aģentūrai? Vai Brūsam? Vai...
Brūsam? Manam priekšniekam?
Jā, tu teici, ka viņam vajag palīgus.
Ak tā! Tad tu labāk strādātu uz naftas torņa nekā būtu inženiere NASA?
Un ja nu es visu sačakarēju?
-Kāpēc lai sačakarētu? -Tāpēc, ka esmu čakarētāja.
Mani ir atlaiduši visi, pie kā esmu strādājusi.
Boeing, Abbott, McDonnell Douglas.
Bet šī ir NASA.
Tu sapņoji, ka tur varētu strādāt, kopš bērnības.
Tad kāpēc to izpostīt, ļaujot viņiem pateikt, ka ne sūda nederu, - kā citur?
Nu beidz!
Vai tiešām domā, ka Mārgo Medisone brauktu visu šo ceļu
un piedāvātu tev darbu,
ja viņa nedomātu, ka to vari?
Viņa zina, cik tu esi talantīga.
Un es arī.
Nu... Tu esi tam radīta, mīļā.
Tu zini - tā ir.
Labi. Pietiks jau.
Es to darīšu.
Tiešām?
-Man tāds prieks par tevi, mīļā! -Nē.
Ko... Kā tas ir - "nē"?
Mums viss beidzies, Deivij.
Atvaino! Tu...
-Tu mani pamet? -Jā, pametu.
Bet tu pieņemsi šo darbu.
Tavu sapņu darbu, ko es tev palīdzēju dabūt.
-Rīkojoties man aiz muguras. -Es tikai...
Labi, klau... Es zinu, ka esi sarūgtināta.
Es atkal šīs sievietes priekšā biju pazemota.
Biju nozvērējusies, ka to vairs nepieļaušu.
Un tā tomēr notika... tevis dēļ.
Es tev to nepiedošu.
Nekad.
Tavi krāmi ir kastē.
Ņem un neatgriezies!
Amerikānis.
-Tāda ir Amerika! -Aizveries!
Tu biji emocionāli nestabils, viegli ievainojams.
To visu viņš noteikti redzēja.
Un Dievs zina, ka tam bija iemesls.
Tu tikko biji zaudējis dēlu.
...viegli ievainojams.
ŠEINS
Gordo, taksometrs jau brauc, tāpēc...
Ei, Gordo!
Labrīt!
Labrīt! Es meklēju savas mājas atslēgas un...
nevaru atrast.
Velns! Cerams, ka nepazaudēju tajā laukā vai mašīnā.
Nē, nepazaudēji.
Es tās paņēmu.
Ko tu izdarīji?
Noņēmu šīs mājas atslēgas no tava atslēgu riņķa.
Tā, paklausies - man tagad tam nav laika.
Atdod, lūdzu, manas atslēgas!
Tici man - es atdotu,
bet pēdējoreiz, kad pārbaudīju, tās derēja šīm slēdzenēm.
Šīs slēdzenes ir kopā ar šo māju.
Un šī māja ir kopā ar manu vārdu.
-Tātad formāli tās ir manas atslēgas. -Nē, māja ir uz mūsu vārda.
Tas ir otrs jautājums.
Vai tad tas nebūtu jāmaina, kad apprecas otrreiz?
Kāpēc tu joprojām esi Treisija Stīvensa?
Tāpēc, ka esmu sabiedrībā zināma, Gordo. Mani pazīst kā Stīvensu.
Pareizi.
Astronaute Treisija Klīvlenda.
Jā, tas laikam tiešām neskan tik labi.
Zini ko? Es nezinu, kas tev šorīt iekodis.
Vienkārši atdod tās nolāpītās atslēgas! Lūdzu!
Tu te nedzīvo, Treis.
Te dzīvo mani bērni, Gordo.
Un tu vari viņus apciemot, kad vien gribi.
Tev tikai jāpaceļ klausule.
Vai par to ir stāsts? Ka neatbildu uz taviem zvaniem?
Nē.
Bet labi, ka to pieminēji,
jo man jāizstāsta kas tāds, ko, domāju, tu gribētu zināt.
Labi. Klāj vaļā!
Es atgriezīšos uz Mēness.
Tu? Atgriezīsies uz Mēness?
Tieši tā.
Nolēmu, ka ir laiks savākties un kāpt atpakaļ zirgā.
Tik vienkārši.
Eds mani iekļāva Džeimstaunas 91. apkalpes mācībās.
Prieks par tevi.
Columbia aizvedīs mani septembrī.
Septembrī?
Jā.
Es dodos uz Mēnesi pēc pāris nedēļām ar Discovery.
Septembrī es vēl būšu tur.
Tāpēc es zvanīju.
Redzi, gribēju, lai to dzirdi no manis.
Nevis reizē ar pārējo pasauli kādā televīzijas šovā.
-Televīzijas? -Jā.
Vai NASA Sabiedrisko lietu nodaļa par to zina?
Nav ne jausmas. Iespējams.
Nolādēts!
Es vairs netēlošu nekādu "kosmosa pāri".
Skaidrs? Ne pēc visa tā, ko esmu sasniegusi.
Tāda ir tava reakcija? Uztraucies par publicitāti?
Es nespēlēšu nekādu astronauta sievu, ja?
Un Eds... Nu protams! Eds tikai smaida un saka: "Viss būs labi."
Zini ko? Viņu gaida skarba pamošanās, Gordo.
Es atgriežos kosmosā pēc desmit gadiem, Treis,
un tu spēj domāt tikai par to, kā tas ietekmēs tavu tēlu presē?
-Tas ir stulbums, pilnīgs stulbums! -Labi, tagad nomierinies!
Es neļaušu visus sava darba augļus pārvērst par kaut kādu joku.
Kas tas ir?
"Treisija un Gordo beidzot kopā uz Mēness - pēc visiem šiem gadiem"?
Es to nepieļaušu, Ed. Nepieļaušu.
Klau, neviens ne par ko tādu nerunā.
Neuzskati mani par bērnu!
Es zinu, kā te viss notiek.
Gordo raudādams atnāk pie tevis un lūdz kādu lidojuma norīkojumu,
un tu izdomā: mans draugs taču varētu atrast līdzjūtību uz Mēness,
pie reizes pastāstot Šortijam Pauersam savus slapjos sapņus.
Es veidoju apkalpi atkarībā no tā, kas vislabāk der programmai.
Muļķības! Tu veido apkalpi atkarībā no saviem golfa rezultātiem
un tās dienas vēdera izejas.
Tu atļaujies daudz par daudz.
Es neļaušu padarīt sevi par izsmieklu visas pasaules priekšā,
atkal tēlojot astronauta sievu.
Tam nav nekāda sakara...
Izmet viņu no tā lidojuma, Ed!
Vienkārši izmet viņu no tā lidojuma!
Ja?
Viņš ir bijis norakstīts pēdējos desmit gadus.
Nekas viņam nenotiks, ja nelidos vēl divus mēnešus.
Par Gordo lidojumu ir izlemts.
Punkts.
Ja gribi, lai tevi izņem no lidojuma, tikai pasaki, Treis!
Tikai pasaki!
Bet nedomā, ka drīz nākotnē tev būs jauna iespēja.
Ne, kamēr šai amatā esmu es.
Puikas paliek puikas, ko?
Jūs vienmēr turaties kopā, lai vai kas, ja?
Iekšā vai ārā, Treis?
Iekšā, Ed.
Es vienmēr esmu iekšā.
DZĪVE ANAPOLISĀ
Kellij?
Čau! Tev... ir brītiņš?
Protams.
Vai viss kārtībā?
Jā.
Kellij, man vajag, lai tu pateiktu...
Es gribu, lai tu man pateiktu, ka šis tiešām ir tas, ko tu gribi.
Jā. Tas tiešām ir tas, ko es gribu.
Un tā nav mirkļa iegriba?
Vai tāpēc, ka Denijs Stīvenss izskatās smuki savā uniformā...
Mamm, nē.
Es to gribu jau labu laiku.
Kopš mēs par to runājam, es vienkārši...
saprotu, ka negribu uz četriem gadiem iesprūst kādā bibliotēkā, rakstot esejas.
Ja? Es gribu... lai mana dzīve būtu lietderīga.
Es gribu, lai man pasaulē būt nozīme.
Kā tētim.
Viņš...
Jā.
Tici man - es zinu.
Esmu dzīvojusi ar Edu Boldvinu daudzus gadus.
Bet tas viņam ir daudz maksājis, lai viņš varētu būt Eds Boldvins.
Tā nav normāla dzīve.
Ir ļoti liels stress.
Un spēku izsīkums. Un briesmas.
Viņš arī daudz ko ir palaidis garām. Tā ir.
Viņš palaida garām laiku... ar... Laiku ar mani un laiku ar...
Viņš vienkārši... ir palaidis garām daudz ko.
Vai Šeinu?
Jā.
Viņš palaida garām daudz laika ar Šeinu.
Kur tu to atradi?
Tur apakšā. Tieši, pirms tu ienāci.
Šis viņam patika vislabāk.
Papaijs.
Es vienmēr esmu jutusi, ka šī ir viņa istaba.
Un dažreiz man ir licies, ka viņš manī klausās.
Tas nebija nekas slikts, tikai jutu, ka viņš te ir.
Izklausās stulbi.
Nē, nemaz.
Man bija tādas pašas domas.
Tā bija. Sākumā bija tik grūti te ienākt.
Un mēs domājām, ka māja jāpārdod un jāpārceļas citur, bet...
bet tad ieradies tu.
Un viss izmainījās.
Viss bija kārtībā, jo te atkal bija dzīvība.
Labi.
Labi. Anapolisa.
-Lai iet! -Tiešām? Esi droša?
Tu saīsināsi manu mūžu par desmit gadiem.
Bet tavs tēvs būs starā par futbola spēlēm, tāpēc...
Paldies!
Es tevi mīlu.
Bet man tie patika.
-Gaidu ar nepacietību. -Sveikas!
-Čau! -Čau, tēt!
Gara diena?
Nebija diez ko laba.
Bet kas tad tas? Īstas vakariņas mājās?
-Jā. -Kaut ko svinam?
Tā varētu teikt.
Tava meita ir izvēlējusies skolu numur viens.
Pēc tava noskaņojuma spriežot, tā ir William & Mary.
Nav gan. Taču tā aizvien ir sarakstā, vai ne?
Noteikti. Tikai ne pirmajā vietā.
Jūs mani tagad turēsiet neziņā, vai kā?
Pasaki viņam!
Jūras spēku akadēmija.
Ļoti smieklīgi. Nu, saki!
Tiešām.
Tā ir Anapolisa.
Nē.
Ko? Kāpēc?
Tāpēc, ka teicu: tā nebūs.
Tas nav iemesls. Vai nevaram vismaz to apspriest?
-Ej uz savu istabu! -Uz savu istabu?
Nē, Ed, viņa nav bērns.
Šis nav apspriežams. Atbilde ir "nē"!
Tēt, man arī šai ziņā ir kāda teikšana.
Es teicu "nē"! Esam beiguši. Punkts!
-Edvard, tev tūlīt jāizbeidz! -Kas tas bija?
Kopš kura laika mēs nerunājam?
Izbeidz tūlīt pat! Mums par to jāparunā kā ģimenei.
Tas nenotiks!
-Mums likās - tu par to priecāsies. -Ja? Kļūdījāties!
Tēt, runa ir par manu dzīvi.
Un tu joprojām dzīvo zem mana jumta, jaunkundz.
-Ko, ellē, tas nozīmē? -Pievaldi muti!
Ed, pievaldi toni, ja?
Nesaprotu, kas ar tevi ir.
Es esmu šīs mājas galva, un man nekas nav jāpaskaidro nevienai no jums!
Šis ir mans lēmums, ne tavējais. Varu pieteikties bez tavas atļaujas.
Tikai es, redz, pazīstu akadēmijas vadītāju,
un, ja pacelšu klausuli,
varu galvot, ka tavs pieteikums nekad neredzēs dienasgaismu!
Tas ir necilvēcīgi. Tā nevar.
Var, un es tā izdarīšu!
Forši! Tad zini ko?
Tad es aizbraukšu uz rekrutēšanas biroju un iestāšos flotē.
Pēc pāris gadiem pieteikšos Anapolisā kā flotes jūrniece.
Labi. Tad savāc savas mantiņas un atpakaļ nenāc!
Nesaki tā! Tūlīt ņem šos vārdus atpakaļ! Tūlīt pat!
Nesaprotu, kas, ellē, tev uznācis! Nolādēts! Nesaki tā!
Beidziet! Abi beidziet! Pietiek!
Tā, lai kas tas bija, mēs to vairs neatkārtosim.
Labi.
Labi?
Labi.
-Labi. -Labi.
Ak nē! Es atvainojos.
Es nezinu, kāpēc tā pateicu. Es negribu, lai tu aizbrauc.
Nē, mēs negribam. Lūdzu, neaizbrauc!
Nebraukšu. Es nekur nebraukšu, mamm.
Viss ir kārtībā. Viss būs kārtībā.
Neviens nekur nebrauks.
Mēs nomierināsimies un parunāsim par to, kas tagad notiek.
Tēt!
Kas tas bija?
Es... nezinu. Es vienkārši...
Es vienkārši... pēkšņi uzsprāgu.
Man likās - tu ar mani leposies.
Man vajadzētu. Es lepotos, protams. Protams, lepotos.
Es tikai... Es nebiju...
Tas nav tas... Tas nav...
Ed, lai kas tas būtu, pasaki!
Man uznāca tāda...
pēkšņa, spēcīga...
sajūta, ka es...
tevi zaudēšu.
Tēt, tu mani nezaudē. Tā ir tikai koledža. Es vienmēr varu...
Nē, es...
nedomāju tā. Es domāju...
zaudēšu tevi kā...
Kā Šeinu.
Jā.
Kā Šeinu.
Ei!
Es zinu. Es jutos tāpat.
Tiešām, Ed.
Bet Šeins nomira tāpēc, ka brauca ar riteni pa ielu.
Te, uz zemes, nav drošības.
Zinu, bet tur jau tā lieta. Es nebiju te, uz Zemes.
Manis te nebija, kad tas notika. Es biju prom.
Es nebiju kopā ar viņu. Nebiju kopā ar tevi. Es...
Es nevarēju tevi pasargāt. Nevarēju... neko.
Tikai saritināties uz lāvas un kliegt naktī.
Un es...
Es sev nosolījos, ka nekad to vairs nepieļaušu.
Es...
Es vienmēr būšu blakus tev un Kellijai.
Vienalga, kāda būtu cena, vienalga, no kā būtu jāatsakās,
tagad es palikšu...
un jūs abas sargāšu.
Ed...
Ed, vai tev liekas, ka tā bija tava vaina?
Paskaties uz mani!
Tā ir?
Viņš bija dusmīgs uz mani. Un es nebiju klāt.
Nē. Ei, nē! Nē, nē, nē.
Tas bija negadījums.
Ja? Negadījums.
Es nevaru pateikt, cik nakšu esmu gulējusi un pārdomājusi to dienu,
prātojot: ja es kaut ko būtu darījusi citādi...
varbūt...
Bet tu - tu nedrīksti tā darīt.
Tu nedrīksti, jo tās ir mocības.
Nekas cits.
Tā mēs sevi sodām cerībā, ka...
pēc pietiekami ilgām mocībām notiks kas labs.
Kā grēku izpirkšana.
Ja daudz reižu noskaitīsi "Esi sveicināta, Marija", tavi grēki tiks piedoti un...
Ja pietiekami to nožēlosi, varbūt samaksāsi Dieva noteikto cenu
par Šeina atgriešanos.
Bet tā nenotiek.
Viņš neatgriezīsies.
Un viņa nāve... nebija mana vaina.
Un arī ne tavējā.
Ja?
Tā nebija tava vaina.
Nāc!
Papaijs?
Es to atradu.
Šodien.
Tu joko?
Atceros: kad tu man pateici, ka gribi iestāties Jūras spēku akadēmijā,
es nodomāju: "Ko, ellē, puisis no Geri, Indiānas,
kas nekad nav redzējis okeānu, darīs jūras spēkos? Tas ir neprāts."
Nepaspēju ne attapties, kad tu jau biji jūras spēkos.
Un es biju jūras spēkos.
Un mūsu dēls gribēja būt jūras spēkos.
Un nu izrādās, ka arī mūsu meita grib būt jūras spēkos.
Mēs esam Boldvini.
Ja mums iegriezīs, mūsu asinis būs zilas un zeltainas.
Lai Dievs mums palīdz!
Pacelt enkurus!
Ak kungs, nē! Nē, nē.
-Pacelt enkurus! -Nē. Ed!
Ardievu, koledžas prieki!
Saulei lecot, jūrā dosimies
Mūsu pēdējā vakarā krastā
Iedzersim par godu putām
Līdz atkal tiksimies
Novēlam jums laimīgu ceļu mājup
Apžēliņ!
Tulkojusi Inguna Puķīte